Hyper Games

Hyper Games er et selskap som utvikler videospill, som holder til i Oslo. De er mest kjent for spillet Mørkredd, som er utstilt på Nasjonalmuseet i Oslo. Mørkredd vant også «Årets spill» på Spillprisen i 2020.

Hyper Games produserer også treningssimulatorer gjennom bruk av spillifisering, blant annet for kunder som Rema 1000, Statnett, og Helse Midt-Norge.

Bakgrunn 
Hyper Games ble skapt ut av kommunikasjons- og reklamebyrået Hyper i 2012. Fram til da hadde grunnleggere Are Sundnes og Terje Gran laget undervisnings- og reklamespill på Hyper, helt til de sammen med grunnleggerne av Hyper bestemte seg for å starte Hyper Games som et eget selskap og fokusere på sine egne kommersielle spill og IP-er. Siden den gang har Hyper Games vokst til 11 ansatte, og gitt ut flere titler slik som Mørkredd og Eggggg.

Referanser

Eksterne lenker 
 

Norske videospillselskaper
Videospillutviklere
Selskaper etablert i 2012